als_Latn dik_Latn sag_Latn
Ditë më parë Ambasadori i Britanisë O’Connell ka bërë thirrje që në zgjedhje të mos votohen kriminalët. “Unë kurrë nuk do të votoja për një parti e cila ka përkrahur kriminelët ose ka përfshirë kriminelët në listat e tyre”, ka thënë Ambasadori i Britanisë O’Connell i cili i është bashkuar fushatës #AsUne, përmes së cilës bëhet thirrje që të mos votohen kandidatët e korruptuar në zgjedhjet e 11 qershorit”.
Nga ana tjetër njohësit e çështjeve politike kanë vlerësuar se askush në botë nuk duhet t'i votojë kriminelët, pasi sipas tyre duhet pasur parasysh faktin që në Kosovë të gjithë ata që janë shpallur kriminel, janë prapa grilave.
Mushkolaj: Zgjedhja e njerëzve me precedentë penalë prodhon pasoja të rënda
Analisti politik Imer Mushkolaj ka thënë se përpara se të jetë punë e ndërkombëtarëve, ambasadorëve e kujdo qoftë tjetër, ndëshkimi i kandidatëve korruptuar është punë e jona, është obligim yni.
Sipas tij, subjektet politike e patën shansin që në listat zgjedhore të përfshijnë emra që nuk kanë probleme me ligjin.
“Në këtë mënyrë do të dëshmonin se i kanë seriozisht premtimet për shtet të së drejtës. Kandidimi, e më pas zgjedhja e njerëzve me precedentë penalë prodhon pasoja të rënda. Këta njerëz e kanë në dorë rregullimin e jetës sonë, e kanë në dorë të ardhmen tonë. Këta njerëz votojnë ligjet, këta njerëz zgjedhin qeverinë. Këta njerëz vendosin kah ta çojnë atdheun tonë’, ka thënë analisti politik Mushkolaj.
Shtetet mike përkrahin Kosovën
Duke folur rreth kësaj çështje analisti politik Blerim Burjani ka pohuar se kjo është përkrahje për shtetin ,vetëdijesim për qytetarët dhe partitë që nuk duhet as të votohen, e madje as të kandidohen këta njerëz për poste publike, pasi vetëdijesimi qytetar duket të jetë primar në këtë çështje. Sipas tij, pa vetëdijesim të qytetarëve dhe pa ndërrim të kësaj klase politike, nuk mund të pritet ndryshim kualitativ tek shteti dhe zhvillimet tjera.
“ Thirrjet për të ndal njerëzit e korruptuar është thirrje për të ndërtuar një ardhmëri për gjeneratat e reja të Kosovës, pasi kjo gjeneratë e mesme që ka pushtetin dhe e vjetra nuk do të ndryshojnë gjë e kjo është parë që 17 vjet”, ka thënë Burjani.
Ndërsa analisti Leon Duhanaj mendon se thirrjet e ambasadorëve të shteteve të ndryshme përkatësisht Britanisë së Madhe dhe SHBA-së për të mos i votuar të korruptuarit, janë thirrje me vend por të pamjaftueshme.
Duhanaj: Politika në Kosovë e korruptuar
Sipas tij, nëse i bëjnë një analizë perceptimit të opinionit publik, politika në Kosovë del të jetë në tërësi e korruptuar. Madje nga ky perceptim, janë hartuar edhe shumë raporte ndërkombëtare për Kosovën.
“ Sa janë këto të vërteta këtë nuk mund ta pohojnë, madje as ta besojmë, sepse edhe këto raporte si shumëçka tjetër, bëhen pa ndonjë hulumtim të mirëfilltë, por bazohen vetëm në perceptim të përgjithshëm, duke u rikthyer mëme pastaj një një krijim të opinionit dhe perceptimit për Kosovën si një vend i pashpresë. Janë vet raportet ato që krijojnë opinion dhe pastaj thirrën në të, duke krijuar një çark nga i cili nuk dilet fare. Mirëpo kjo nuk do të thotë që korrupsion nuk ka. Nuk ka politikan aktiv që nuk është u akuzuar nga diçka, apo nga dikush, po është edhe dokumentuar kjo fajësi. Madje kemi pasur edhe procese gjyqësore, të cilat edhe përkundër akuzave të mëdha, nuk kanë nxjerrë ndonjë rezultat. Ne e dimë se edhe Gjyqësori edhe Prokuroria si i terë sistemi, janë nën kontrollin e mekanizmave të ndryshëm nga politika përkatësisht para politika. Janë pra ndërkombëtarët, të cilët nuk janë edhe pa përgjegjësi në këtë drejtim, duke qenë se për një dekadë ishte Administrata e OKB-së përkatësisht UNMIK-ut që e bëri politikën në vend”, ka thënë Duhanaj.
A ka vlerësuar se krejt çfarë u instalua në këtë vend, si për mirë si për keq u kontrollua nga ajo administratë.
“Kjo nuk na amniston ne si popull, që kemi dështuar kolektivisht, ta tregojmë atdhedashurinë në vepër. Por, çfarë do duhej të pritej nga ambasadorët? E ka thënë edhe para se të shpallën zgjedhjet, se, kishte me qenë mirë që shtetet e KUINT-it, bazuar në informacionet e tyre, të shpallin një listë me politikanë të padëshiruar! Kjo listë, do t'u shërbente edhe subjekteve për t'u çliruar me lehtë, por edhe qytetarëve për t'i dënuar me lehtë, nëse ata prapë kandidohen, apo vet kandidohen. Kjo nuk ka ndodhur, prandaj, duhet të mbetemi me shpresë se qytetarët gradualisht do t'i pastrojnë nga sistemi, duke mos i votuar, është shprehur analisti politik Duhanaj.
Hertica: Thirrjet e Ambasadorëve, mesazh i qartë për Kosovën
Njohësi i çështjeve politike Ali Hertica ka thënë se thirrjet të cilat i kanë bërë ambasadorët e SHBA-s dhe Britanisë, janë një sinjal shumë i qartë për politikën e Kosovës dhe qytetarin.
Ai ka thënë se tani ka ardhur koha që të gjithë ata që janë të involvuar në krime ekonomikë dhe të politikë që mos të janë pjesë e listave te shoqërisë politike të të gjitha subjekteve politike që garojnë ne fushatën zgjedhore.
“Politikbërsit e SHBA-s, Delawie dhe ai i Britanisë së madhe O’Connel janë shtytje e shpresë tek qytetari se edhe ata janë kundër atyre që sot e kanë sjell Kosovën ku është në një situatë të rënd ekonomike dhe një egoizëm të saj nga krimet ordiner të paramenduar mire për ta zhvat dhe plaçkit shoqërinë në Kosovë, ka thënë Hertica.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn